**ОБАВЕШТЕЊЕ О СТАВЉАЊУ НА ЈАВНИ УВИД ПРЕДЛОГА ПЛАНА УПРАВЉАЊА НАЦИОНАЛНИМ ПАРКОМ ЂЕРДАП ЗА ПЕРИОД 2017-2026**

Јавно предузеће „Национални парк Ђердап“, управљач Националним парком Ђердап, сагласно члану 54. став 6,7 и 8 Закона о заштити природе („Сл.гласник РС“, 36/09, 88/10 и 91/2010 – испр. и 14/16) у циљу обезбеђивања учешћа јавности, ставља на увид предлог Плана управљања Националним парком Ђердап за период 2017-2026. године.

Јавни увид траје у периоду од 17.01.2017. године до 16.02.2017.године. Материјал је доступан у штампаном облику у просторијама Управљача (ЈП „Национални парк Ђердап“, Краља Петра 14, Доњи Милановац), сваког радног дана од 7 до 15 часова. Исти материјал доступан је у електронском облику на сајту Општине Мајданпек [www.majdanpek.rs](http://www.majdanpek.rs), сајту Општине Голубац [www.golubac.org.rs](http://www.golubac.org.rs) и сајту општине Кладово [www.kladovo.org.rs](http://www.kladovo.org.rs).

Јавно предузеће „Национални парк Ђердап“, Доњи Милановац, позива јавност да изврши увид у поменути предлог Плана управљања и најкасније до 16.02.2017. год. достави мишљења, примедбе и предлоге у писаном облику на адресу Управљача: ЈП „Национални парк Ђердап“, Краља Петра I 14a, Доњи Милановац или електронском поштом на адресу office@npdjerdap.org.

Помоћник директора за заштиту и развој мр Ненад Радаковић и руководилац службе заштите и развоја Драгана Милојковић су задужени да, заинтересованим физичким и правним субјектима, сваког радног дана у периоду од 10 до 14 часова, пруже све информације везано за одредбе које су утврђене предлогом Плана управљања Националним парком Ђердап за период од 2017. до 2026. године.